Herzog - Bellow, Saul 1915-2005; Fridrichovský, Marián (Bratislava Petit Press, 2004)
Hlavným hrdinom takmer všetkých románov Saula Bellowa je rozháraný intelektuál. Človek úporne hľadajúci svoje vlastné miesto na zemi, hľadajúci i za cenu sebaodhaľovania a zraniteľnosti. Zároveň sám odhaľuje a zraňuje svoje okolie, ktoré koná tiež bez určitej vnútornej sebadisciplíny, najmä v citovej oblasti.

Hrdina je vo svojej sebareflexii taký dôsledný, že si vie predstaviť vraždu aj vlastnú samovraždu. Nie je však dôsledný úplne - je len "človek, ktorý nedokáže konať", a preto radšej formuluje či dokonca aj píše listy. V nich polemizuje o živote a vôbec, ale necíti uľahčenie ani nádej. Vie len jedno - život ide ďalej. Taký je Herzog, hlavná postava rovnomenného románu, ktorý je zo všetkých Bellowových postáv najdokonalejším predstaviteľom rozháraného intelektuála.
Keywords: kanadská literatúra; psychologické romány